VIGAN CITY - Malamlamayanen kadagiti pagtaengan da dagiti lima a tao a natay agsipud ti pannakatnag ti nagluganan da a jeep iti kanal idiay Sitio Baquero, Barangay Nalbuan, Baay-Licuan , Abra nga immunan a naipan ti bangkay da idiay Pineda Funeral Services.
Maipalagip nga dagiti biktima ketda Melba Millare, Veronica Tucio ,Slomen Colangan ken agkabsat ada Noreen Tugadi, 9 anyos a naputdan ti dua a saka na idinto nga ti kabsat na ani Dimple Tugadi, 11 anyos ket naputdan met ti maysa a saka na.
Kabayatan na, maag-agasan iti Intensive Care Unit ni Crisha Puruganan, 14 anyos idiay MetroVigan Cooperative Hospital kalpasan a nadaraan ti utek na agsipud ti pannakaipakpak na idi natnag ti lugan da.
Dagiti dadduma pay nga nadundunor ket maag-agasan da idiay Abra Provincial Hospital, Abra Christian Hospital ken Seares Memorial Hospital.
Maipalagip nga dagiti biktima ket agawid da kuman kalpasan ti idadar-ay da iti meeting ti 4Ps idi natnag ti nagluganan da iti kanal idiay Sitio Baquero, Barangay Nalbuan.
ilo_Latn ilo_Latn ilo_Latn ilo_Latn ilo_Latn